'છેલ્લો દિવસ'માં 'અમો-તમો' ફેમ મયૂર ચૌહાણ ઉર્ફ માઇકલે આ ફિલ્મમાં પણ જમાવટ કરી છે. તેની બીડી પીવાની સ્ટાઇલથી લઇને ડાયલોગ ડીલિવરી લાજવાબ છે. ફિલ્મની લીડ એક્ટ્રેસ દિક્ષા જોશી સિમ્પલ પણ નેચરલ લુકમાં સારી લાગે છે. તેણે પણ યોગ્ય એક્સપ્રેશન સાથે સારી એક્ટિંગ કરી છે. ખાસ કરી સિમ્પલ લુકમાં તેના એક્સપ્રેશન જોવાલાયક હોય છે. સુંદરના રોલમાં હેમાંગ શાહની એક્ટિંગ પર પણ ઓડિયન્સ તાળીઓ પાડી ઉઠે છે. આ ઉપરાંત ફિલ્મના અન્ય કલાકારોએ પણ એક્ટિંગમાં કોઇ કચાશ રાખી નથી.